Under Dusken

Under Dusken er en avis for studenter i Trondheim, hovedsakelig ved Norges teknisk-naturvitenskapelige universitet. Den har kommet ut siden 1914. Avisen har ingen lønnede ansatte, men produseres i sin helhet på frivillig basis av studenter.

Under Dusken er eid av Studentersamfundet i Trondhjem og Studentsamskipnaden i Trondheim gjennom selskapet Studentmediene i Trondheim AS. 

 Historikk 
 1914–1970 
Første prøvenummer kom ut 12. desember 1914, med ambisjon om å være et tidsskrift for studenter i Norden, og avisen hadde skandinavisme som hovedtema de første årene. Særlig var redaktør Einar Hoffstad en forkjemper for dette. I praksis ble imidlertid studenter og akademikere ved NTH relativt raskt hovedmålgruppen, og ved redaktør Øyvin Lange skiftet fokuset og innholdet over til mere lokalt stoff. Fra starten av levde Under Dusken av salgs- og annonseinntekter, men dette var sjeldent nok til å betale trykkeriet. De første årene var preget av økonomisk usikkerhet, med underskudd allerede første semester. Den formelle tilknytningen til Studentersamfundet ble først etablert i 1920, hvor da Studentersamfundet tok ansvar for eventuelle fremtidige underskudd. 

I denne første perioden var Under Dusken i stor grad et tidsskrift med allmennpolitiske essays og debattinnlegg, hvor tradisjoner, stilsikkerhet og formuleringsevne sto i høysetet. Driften var preget av kontinuitet. Et eksempel på dette er at det grafiske uttrykket besto nesten uforandret i over 50 år.

Ole Peder Arvesen var aktiv i denne perioden. Han var redaktør hele fire ganger, og støttet opp om studentavisens drift i nesten 50 år. Karakteristisk for denne perioden er utmerkelsen «Under Duskens penn», som ble utdelt til beste studentbidrag i to klasser: tekst og tegning. Prisen ble delt ut av en forsamling av tidligere prisvinnere («Pennefedrene») under ledelse av Arvesen. Odd Einar Dørum var blant redaktørene i denne perioden. Han tiltrådte vervet høsten 1964. En annen redaktør var Arnulf Kolstad. Han var redaktør i tre sammenhengende semestre og fikk også «Under Duskens penn».

 1970–1989 
I 1970 la Under Dusken om fra boktrykk til offset, og med det så ble den konservative layouten forlatt og man begynte å eksperimentere med utseendet til avisen. I 1974, etter en periode med fallende salgsinntekter, begynte Studentsamskipnaden å bidra økonomisk til avisen sammen med Studentersamfundet, og til gjengeld ble avisen delt ut gratis på lærestedene. Da ble det journalistiske innholdet i større grad nyhetspreget, og hentet stoff fra studenthverdagen og studentpolitikken.

Studentopprøret nådde etterhvert redaksjonslokalene, og Under Dusken ble i 1970- og 1980-årene sett på som et middel i studentenes politiske kamp. I de fleste årene i denne perioden var det ulike venstreorienterte grupperinger (Rød Front, Sosialistisk Front, Grønt Gras, Venstrevind) som vant redaktørvalgene. Mellom Gunnar Gjengset i 1971 og Asbjørn Bonvik (Trondheim Konservative Studenterforening) i 1986 var det ingen konservative redaktører.

Ordningen med politiske redaktørvalg var ikke uproblematisk. Innføring av data i avisproduksjonen på slutten av 1980-årene la grunnlaget for at både den tekniske og den journalistiske kvaliteten økte. Dette stilte større krav til kompetanse i redaksjonen. Leserne av Under Dusken opplevde etter hvert at valg som førte til at hele den sittende redaksjonen gikk av gav negative konsekvenser for kvaliteten.

 1990–idag 
Valget i 1989, da Jon Øyvind Eriksen og Anne Cathrine Haugdahl fra Venstrevind ble valgt som redaktører, innledet en ny stabil periode hvor kontinuiteten kom tilbake. Det nye redaksjonelle konseptet bygget på kritisk journalistikk med studenthverdagen i fokus.

Dagens redaksjon følger en uavbrutt linje fra høsten 1989, selv om den politiske tilhørigheten er blitt borte på vegen. Det redaksjonelle konseptet fra 1989 er videreutviklet slik at Under Dusken i dag fremstår som et nyhetsorientert studenttidsskrift.

 Redaktører 
 Navn  Periode, inkl.
vårsemester (V) høstsemester (H)Politisk tilknytningSverre Owern Hasle1914 HGeorg Vedeler1915 V–HOle Peder Arvesen1916 VEinar Hoffstad1916 HGeorg Vedeler1917 VØyvin Lange1917 HHenry Røsoch1918 VGeorg Vedeler1918 HOlav Hjalmarsson-Lie1919 V–HGeorg Brochmann1920 V–HHenry Røsoch1921 VOle Peder Arvesen1921 H–1922 VJohn Ansteinsson1922 H–1923 VHarald Rønneberg1925 V–1926 HEyvind Alnæs1927 V–HGeorg Brochmann1928 V–HEgil Einarsen1928 V–HRolf Lund Wattne1929 V–HOtto Ottesen1930 V–HBernt Heiberg1931 VOdd Brochmann1931 VBrynjolf Bjørset1931 HAlf Ianke1932 V–HRolf Lund Wattne1933 VOtto Ottesen1933 HAnton Jacobsen1934 VWilly Resch1934 V–HOle Peder Arvesen1935 V–HLouis Feinsilber1936 V–1939 HLorentz A. Conradi1940 V–HAndre verdenskrig - ingen redaktør1941 V-1945 VOle Peder Arvesen1945 HKnut Siem Knudsen1946 V–HSverre Lysgaard1947 V–HJan Forbers Reymert1948 V–HOve Sandberg1949 V–HNorolf Henriksen1950 VHenrik Langdalen1950 HJan Bauck1950 HHans O. Goksøyr1951 V–HBjørn Endresen1952 VOle Arnt Arntzen1952 HRoar Rose1953 V–HBjørn Gaudernack1953 V–HKarl Emil Eliassen1954 V–HHarald Falck-Ytter1954 V–HJohn Hellum1955 VBjørn Gaudernack1955 HPer Edvard Erlandsen1956 V–HCasper Holtedahl1957 V–HJan Martin Wennesland1957 V–HTorbjørn Helle1958 VKnut Lange1958 VJohan Mohr1958 HBjørn Wærenskjold1958 HThor Hagen1959 VTore Jacob Hegland1959 HSigrun Kaul1960 VRolf Høyer1960 HUlf Harald Lyngar1960 HHans Marius Blegen1961 VGerhard Meidell Larsen (senere Skagestein)1961 HJens Bjørneboe1962 VPeter Hidas1962 VHalvor Eftedal1962 HIvar A. L. Hoel1963 VMagne Tuseth1963 V Odd Einar Dørum  1963 H  Tore Bergersen1964 VSven T. Falck1964 VHarald Ynnesdal1964 H Rune Skarstein  1964 H Arnulf Kolstad1965 V–1966 VArne Skretting1966 HØyvind Myhre1967 V–HEirik Hammerstad1968 VKnut Aarvak1968 HKjell Olav Jensen1969 V Henrik Carlsen 1969 H  Jan Christensen 1970 V  Håkon With Andersen  1970 H Erling Lothe Lie1970 H Gunnar Gjengset  1971 V    1971 H    1972 V    1972 H    1973 V Anders Skonhoft 1973 H Rød Front   1974 V  Rød FrontOve Pettersen1974 V   1974–1975  Rød Front   1975–1976  Rød Front Idar Lind  1976–1977  Sosialistisk Front   1977–1978  Sosialistisk Front   1978–1979  Sosialistisk Front   1979–1980  Sosialistisk Front   1980–1981  Sosialistisk Front   1981–1982  Grønt Gras   1982–1983  Venstrevind   1983–1984  Venstrevind , Ingvild Valsø 1984–1985  Venstrevind , Tove Lie  1985–1986  Venstrevind   1986–1987  TKSF Rut Herbjørnsen  1987–1988  Arnstein Brekke  1988–1989 Jon Øyvind Eriksen,  1989–1990  VenstrevindIngrid Brekke, 1990–1991  , ,  1991–1992  , ,   1992–1993  ,  1993–1994  ,  1994–1995    1995–1996    1996–1997  ,  1997–1998    1998–1999  Bernt Gran  1999–2000    2000–2001  ,  2002    2003    2004    2005    2006    2007    2007    2008    2009    2010    2011    2012    2013 V    2013 H–2014 V Synne Hammervik2014 H–2015 VMartin Gundersen2015 H–2016 VTonje Jacobsen2016 H–2017 V Marie Lytomt Norum2017 H–2018 VJenny Westrum-Rein2018 H–2019 VElise Marstein2020Åsmund Hunderi Stemland2021Lea Lauvland Longva2022Ingeborg Hågensen2023Mari Kaslegard2024Kjersti Eline Stuen2025Håvard Stenstadvold2026
Liste over redaktører i perioden er hentet fra Vår egen lille verden og Frie Penner – Under Dusken 1914–2014. Enkelte stavefeil av navn i bøkene er korrigert basert på Under Duskens arkiver.

 Referanser 

 Litteratur 




 Eksterne lenker 



Kategori:Studentersamfundet i Trondhjem
Kategori:Gratisaviser i Sør-Trøndelag
Kategori:Norske studentaviser
Kategori:Aviser etablert i 1914
Kategori:Norske nettaviser